《挽崔舍人》
宋代·方有开

久托奎躔照，仍从璧水游。
冲襟粲星斗，高议炳阳秋。
磊落观材杰，凋零悼世浮。
传家真骥子，努力绍先猷。

作者简介：方有开（1127—1189），字躬明，擢（宋孝宗）隆兴元年（1163）进士第，年己近四十，授左迪功郎、（江西）建昌军南丰（县）尉。丁外艰，调建宁府政和（县）簿，改特监潭州南岳庙，襄阳府学教授。还至吴中，与诸寓公游而乐之，将卜居焉。遇疾，遂不起，享年六十有三。明年（绍熙元年，1190），王蔺亦以台评去国，公论始伸。又明年，诏复元官，朝野莫不悲公之不及见也。据此状，方有开生于1127年，卒于1189年。据《淳安县志》。